
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	                                                    Bucureşti, 17.03.2015 

                                              PL-x 118/2014/2015


     RAPORT 
asupra cererii de reexaminare a Legii privind aprobarea Ordonanţei de urgenţă a Guvernului nr.115/2013 pentru instituirea unui nou termen în care să se finalizeze situaţia prevăzută la art.6 alin.(1) din Legea nr.165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, precum şi pentru prorogarea unor termene, ca urmare a Deciziei Curţii Constituţionale nr. 1/2015, publicată în Monitorul Oficial al României, Partea I, nr. 85 din 2 februarie 2015
În temeiul dispoziţiilor art. 134 alin. (1) din Regulamentul Camerei Deputaţilor, republicat, cu modificări şi completări, Comisia juridică, de disciplină şi imunităţi a fost sesizată spre dezbatere, în fond, cu cererea de reexaminare a Legii privind aprobarea Ordonanţei de urgenţă a Guvernului nr.115/2013 pentru instituirea unui nou termen în care să se finalizeze situaţia prevăzută la art.6 alin.(1) din Legea nr.165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, precum şi pentru prorogarea unor termene, ca urmare a Deciziei Curţii Constituţionale nr. 1/2015, publicată în Monitorul Oficial al României, Partea I, nr. 85 din 2 februarie 2015, trimisă spre dezbatere, Comisiei juridice, de disciplină şi imunităţi, cu adresa nr. PL-x 118/2014/2015 din 16 martie 2015 şi înregistrată cu nr.4c-11/294 din17 martie 2015. Senatul a adoptat cererea de reexaminare în şedinţa din 11 martie 2015.
Iniţial, Legea a fost adoptată de Camera Deputaţilor, în calitate de Cameră decizională, în data de 24 iunie 2014 şi a fost transmisă Preşedintelui României spre promulgare în data de 26 iunie 2014.

În  data de 10 iulie 2014, Preşedintele României a solicitat reexaminarea Legii deoarece Ordonanţa de urgenţă a Guvernului nr. 115/2013 a instituit, prin articolul I, un termen de 180 de zile de la data intrării sale în vigoare, în care comisia prevăzută la art. 5 din Legea nr. 165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România finalizează situaţia terenurilor agricole şi forestiere, aflate în domeniul public sau privat al statului sau, după caz, al unităţii administrativ-teritoriale, care pot face obiectul reconstituirii dreptului de proprietate pe fiecare unitate administrativ-teritorială.

Articolul I pct. 2 din legea transmisă spre promulgare modifică articolul I al Ordonanţei de urgenţă a Guvernului nr. 115/2013 în sensul stabilirii unui „termen de 270 de zile de la data intrării în vigoare a prezentei ordonanţe de urgenţă, în care comisia prevăzută la art. 5 din Legea nr. 165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, publicată în Monitorul Oficial al României, Partea I, nr.278 din 17 mai 2013, cu modificările şi completările ulterioare, finalizează situaţia terenurilor agricole, cu sau fără investiţii, şi forestiere, aflate în domeniul public sau privat al statului sau, după caz, al unităţii administrativ-teritoriale, care pot face obiectul reconstituirii dreptului de proprietate pe fiecare unitate administrativ-teritorială. ”

Termenul de 180 de zile, stabilit de articolul I al Ordonanţei de urgenţa a Guvernului nr. 115/2013 a expirat în data de 22 iunie 2014, astfel că orice modificare adusă acestui termen nu ar mai fi putut fi realizată fără încălcarea principiului neretroactivităţii legii. 
Senatul în calitate de primă Cameră sesizată a adoptat iniţiativa legislativă în şedinţa din 30 septembrie 2014.

Potrivit prevederilor art. 75 din Constituţia României, republicată, şi ale art.92 alin. (9) pct. 1, din Regulamentul Camerei Deputaţilor, republicat, cu modificări şi completări, Camera Deputaţilor este Cameră decizională. 
În temeiul dispoziţiilor art. 137 din Regulamentul Camerei Deputaţilor, republicat, cu modificări şi completări, Comisia juridică, de disciplină şi imunităţi a fost sesizată spre dezbatere în fond cu cererea de reexaminarea a Legii privind aprobarea Ordonanţei de urgenţă a Guvernului nr.115/2013 pentru instituirea unui nou termen în care să se finalizeze situaţia prevăzută la art.6 alin.(1) din Legea nr.165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, precum şi pentru prorogarea unor termene, formulată de Preşedintele României, trimisă cu adresa nr. PL-x 118 din 30 septembrie 2014, înregistrată sub nr.4c-11/294 din 2 octombrie 2014.

În conformitate cu prevederile art. 61 şi 137 din Regulamentul Camerei Deputaţilor, republicat, cu modificări şi completări, membrii Comisiei juridice au examinat cererea de reexaminare în şedinţa din 14 octombrie 2014 întocmind raportul iniţial prin care a admis cererea de reexaminare formulată de Preşedintele României asupra Legii privind aprobarea Ordonanţei de urgenţă a Guvernului nr.115/2013 pentru instituirea unui nou termen în care să se finalizeze situaţia prevăzută la art.6 alin.(1) din Legea nr.165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, precum şi pentru prorogarea unor termene, cu un amendament admis. La dezbateri a participat şi domnul George Băeşu, preşedinte al Autorităţii Naţionale pentru Restituirea Proprietăţilor.

Potrivit dispoziţiilor art. 61 şi 137 din Regulamentul Camerei Deputaţilor, republicat, Comisia juridică, de disciplină şi imunităţi a reluat dezbaterile asupra legii în raport de solicitările formulate în cererea de reexaminare, în şedinţa din 19 noiembrie 2014. La dezbateri, membrii Comisiei juridice, de disciplină şi imunităţi au fost prezenţi conform listei de prezenţă. La şedinţă a participat şi domnul George Băeşu, preşedinte al Autorităţii Naţionale pentru Restituirea Proprietăţilor.

În urma dezbaterilor, membrii Comisiei juridice, de disciplină şi imunităţi au hotărât, cu majoritate de voturi, să propună plenului Camerei Deputaţilor admiterea cererii de reexaminare şi adoptarea Legii privind aprobarea Ordonanţei de urgenţă a Guvernului nr.115/2013 pentru instituirea unui nou termen în care să se finalizeze situaţia prevăzută la art.6 alin.(1) din Legea nr.165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, precum şi pentru prorogarea unor termene, cu amendamente admise. 

În data de 25 noiembrie 2014 Legea a fost adoptată de Camera Deputaţilor, în calitate de Cameră decizională, iar în data de 4 decembrie 2014 a fost transmisă Preşedintelui României spre promulgare. În data de 12 decembrie 2014 Preşedintele României a formulat sesizare de neconstituţionalitate. Curtea Constituţională a admis sesizarea formulată prin decizia nr. 1/2015.

Potrivit dispoziţiilor art. 61 şi 134 alin. (1) din Regulamentul Camerei Deputaţilor, republicat, Comisia juridică, de disciplină şi imunităţi a dezbătut legea supusă reexaminării ca urmare a Deciziei Curţii Constituţionale nr. 1/2015 în şedinţa din          17 martie 2015. 

Conform listei de prezenţă la şedinţa Comisiei juridice, de disciplină şi imunităţi au fost prezenţi 20 deputaţi din totalul de 26 membri ai acesteia. La şedinţă au participat din partea Autorităţii Naţionale pentru Restituirea Proprietăţilor  domnul Sorin Lazăr, vicepreşedinte şi  domnul Gheorghe Bogdan, şef serviciu.
În urma dezbaterilor, membrii Comisiei juridice, de disciplină şi imunităţi au hotărât, cu unanimitate de voturi, să propună plenului Camerei Deputaţilor admiterea cererii de reexaminare şi adoptarea Legii privind aprobarea Ordonanţei de urgenţă a Guvernului nr.115/2013 pentru instituirea unui nou termen în care să se finalizeze situaţia prevăzută la art.6 alin.(1) din Legea nr.165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, precum şi pentru prorogarea unor termene, cu un amendament admis, pentru respectarea normelor de tehnică legislativă. 
În raport cu obiectul şi conţinutul său, Legea face parte din categoria legilor ordinare.

                           VICEPREŞEDINTE,                                                                 SECRETAR,

                           Ciprian Nicolae NICA                                                  Sorin Constantin STRAGEA
                                                                                                                                                       Şef serviciu,

                                                                                                                                                      Ciprian Bucur
	Consilier parlamentar,

Roxana David






















ANEXĂ
	Nr. crt.
	Text Senat
	Amendamente
	Motivare

	1. 
	LEGE

privind aprobarea Ordonanţei de urgenţă a Guvernului nr.115/2013 pentru instituirea unui nou termen în care să se finalizeze situaţia prevăzută la art.6 alin.(l) din Legea nr.165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, precum şi pentru prorogarea unor termene


	Nemodificat
	

	2. 
	Art. I.- Se aprobă Ordonanţa de urgenţă a Guvernului nr.115 din 23 decembrie 2013 pentru instituirea unui nou termen în care să se finalizeze situaţia prevăzută la art.6 alin.(l) din Legea nr.165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, precum şi pentru prorogarea unor termene, publicată în Monitorul Oficial al României, Partea I, nr. 835 din 24 decembrie 2013, cu următoarele modificări şi completări:


	Nemodificat
	

	3. 
	1.
Titlul ordonanţei de urgenţă se modifică şi va avea următorul cuprins:
„ORDONANŢĂ DE URGENŢĂ pentru instituirea unui nou termen în care să se finalizeze situaţia prevăzută la art.6 alin.(l) din Legea nr.165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, precum şi pentru prorogarea unor termene şi pentru modificarea şi completarea art.45 din aceeaşi lege”
	Nemodificat
	

	4. 
	2. La articolul II, alineatul (2) se modifică şi va avea următorul cuprins:

„(2) Termenul prevăzut la art.20 alin.(4) din Legea nr. 165/2013, cu modificările şi completările ulterioare, se prorogă până la data de 1 mai 2015.”


	Nemodificat
	

	2. 
	3. După articolul III se introduce un nou articol, art. IV, cu următorul cuprins:

„Art. IV.- Articolul 45 din Legea nr. 165/2013, cu modificările şi completările ulterioare, se modifică şi se completează după cum urmează:

1. Alineatul (4) se modifică şi va avea următorul cuprins:

(4) Menţinerea afectaţiunii de interes public se stabileşte de către entitatea învestită de lege, prin decizia de restituire în natură, la propunerea motivată a deţinătorului actual al imobilului.

 2.Alineatul (5) se abrogă.
3. Alineatul (6) se modifică şi va avea următorul cuprins:

(6) În perioada menţinerii afectaţiunii de interes public, obligaţia privind plata cheltuielilor de întreţinere aferente imobilului revine deţinătorului actual al acestuia.

4. După alineatul (6) se introduc patru noi alineate, alin. (61)-(64), cu următorul cuprins:

(61) În perioada menţinerii afectaţiunii de interes public, noul proprietar beneficiază de plata unei chirii, care se stabileşte în funcţie de valoarea imobilului prin raportare la grila notarială valabilă la data încheierii sau prelungirii contractului de închiriere. în cazul construcţiilor cu o suprafaţă de până la 300 mp, la calculul valorii se aplică grila notarială aferentă construcţiilor cu destinaţia de locuinţă. Pentru suprafaţa care excedează limitei de 300 mp se aplică grila notarială aferentă construcţiilor cu destinaţie de spaţiu industrial.
(62) Cuantumul anual al chiriei nu poate depăşi 6% din valoarea construcţiei, respectiv 4% din valoarea terenului, stabilită conform alin.(6l).

(63) Noul proprietar şi deţinătorul actual al imobilului vor încheia un contract de închiriere, în formă scrisă, în termen de 60 zile de la data emiterii deciziei privind restituirea în natură.

(64) Plata obligaţiilor care decurg din contractele de închiriere se asigură din fondurile prevăzute cu această destinaţie în bugetele de venituri şi cheltuieli aprobate, în condiţiile legii.”


	Nemodificat
	

	3. 
	Art. II- Se instituie un nou termen, respectiv data de 1 martie 2015, până la care Agenţia Naţională de Cadastru şi Publicitate Imobiliară va realiza, pentru fiecare judeţ şi la nivel naţional, situaţia comparativă a cererilor şi disponibilului de teren, în condiţiile prevăzute la art.6 alin.(2) din Legea nr. 165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, cu modificările şi completările ulterioare.


	Art. II- Se instituie un nou termen, respectiv data de 15 aprilie 2015, până la care Agenţia Naţională de Cadastru şi Publicitate Imobiliară va realiza, pentru fiecare judeţ şi la nivel naţional, situaţia comparativă a cererilor şi disponibilului de teren, în condiţiile prevăzute la art.6 alin.(2) din Legea nr. 165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, cu modificările şi completările ulterioare.

Autor: Comisia juridică, de disciplină şi imunităţi
	Pentru respectarea normelor de tehnică legislativă.

	4. 
	Art. III.- La data intrării în vigoare a prezentei legi se abrogă:

a) Hotărârea Guvernului nr. 1.886/2006 pentru stabilirea cuantumului chiriilor aferente imobilelor care fac obiectul prevederilor art.16 alin.(2) din Legea nr. 10/2001 privind regimul juridic al unor imobile preluate în mod abuziv în perioada 6 martie 1945-22 decembrie 1989, ale art. l alin.(10) din Ordonanţa de urgenţă a Guvernului nr.94/2000 privind retrocedarea unor bunuri imobile care au aparţinut cultelor religioase din România şi ale art. 1 alin.(5) din Ordonanţa de urgenţă a Guvernului nr.83/1999 privind restituirea unor bunuri imobile care au aparţinut comunităţilor cetăţenilor aparţinând minorităţilor naţionale din România, publicată în Monitorul Oficial al României, Partea I, nr.15 din 10 ianuarie 2007, cu modificările şi completările ulterioare;

b) Hotărârea Guvernului nr.343/2007 privind modificarea şi completarea Hotărârii Guvernului nr. 1.886/2006 pentru stabilirea cuantumului chiriilor aferente imobilelor care fac obiectul prevederilor art.16 alin.(2) din Legea nr. 10/2001 privind regimul juridic al unor imobile preluate în mod abuziv în perioada 6 martie 1945-22 decembrie 1989, ale art.1 alin.(10) din Ordonanţa de urgenţă a Guvernului nr.94/2000 privind retrocedarea unor bunuri imobile care au aparţinut cultelor religioase din România şi ale art.1 alin.(5) din Ordonanţa de urgenţă a Guvernului nr.83/1999 privind restituirea unor bunuri imobile care au aparţinut comunităţilor cetăţenilor aparţinând minorităţilor naţionale din România, publicată în Monitorul Oficial al României, Partea I, nr.265 din 19 aprilie 2007;

c) orice dispoziţie legală cu privire la modul de stabilire a cuantumului chiriilor contrară prevederilor prezentei legi.
	Nemodificat

